
Om to nyttige snyltekvepsar i hus. 


På Sunnmøre, på den norske vestkysten, midt mellom Bergen og 
Trondheim, er braconiden Spathius exarator L. ein sers effektiv snyltar 
på Anobium punctatum De Geer og Grynobius planus F., som begge er 
treborande skadedyr i hus. 

Ogso chalcididen Trigonoderus tristis Walk. er ein god anobiejeger i 
lune, fuktige hus der vest. 

Alle utviklings-steg og biologiske karakterdrag hos desse kvepsane 
var fotograferte og vart framviste som lysbilder. 

Fotoserien av Trigonoderus som larve på verten, som puppe i anobie- 
gangen og som imago i det fri, var tatt av same individ, som soleis viste 
seg å klare det sterke fotolys under stereomikroskop ein gong for vika 
dei 85 dagane kvepsen levde. 

Ved andre lysbilder viste foredragshaldaren ved fotos og tekneseriar 
morphologiske og funksjonelle drag ved leggebrodden, som i heile si 
lengd vert saga inn i harde veden. 

Ved enkel metode var det lukkast å snitte den 3 mm. lange brodden 
hos Trigonoderus, den 8-10 mm. lange brodden hos Spathius og til 
samanlikning den 15 mm. lange leggebrodden hos ichneumoniden Ephi- 
altes extensor L. som ogso fins i hus på Sunnmøre. 

Serleg tversnitt-seriane viste både likskap og divergens, serleg i dei 
langsgåande kanalane i broddrenna, i stikkbørstene og i egg-legge kana- 
len mellom børstene. Dei to kanalane i renna, som i spissen går over til 
ein, og kanalen i kvar stikkbørste endar blindt mot broddspissen og er 
fylte med sekret. 

Det hadde lukkast foredragshaldaren å finne sekret-vegen frå sekre- 
toriske kjertlar ved broddbasis til proximal ende av broddkanalane, men 
kunde i lang tid ikkje finne korleis sekretet kom ut av kanalane. 

Først iår oppdaga han at frå dei langsgåande renne- og stikkbørste- 
kanalane gjekk sers fine radiærkanalar ut til nærsagt alle punkt på brodd- 
overflata og at dette la eit sekretlag mellom brodden og gangveggen i 
veden. Friksjonen er på denne måte letta når brodden vert saga inn og 
når brodden etter boring og egglegging vert dregen ut. 

Lengdesnitt av broddrenna viste karakteristisk plasering av radiær- 
kanalane, ulik for kvar av dei 3 kvepseartane. 


I anslutning till föredraget yttrade sig cand. real. Ragnhild Sundby 
och föredragshållaren. 


Konservator Astrid Löken höll hårefter ett föredrag, betitlat 


Om oppdrett av solitære bier i kunstig klima. 


Ove Meidell (+1942) arbeidet 1936-1940 med biologiske og ökologiske 
undersökelser av apider etter en metodikk han selv eksperimenterte ut. 

